L 250/10 Den Europæiske Unions Tidende 14.9.2006 KOMMISSIONENS FORORDNING (EF) Nr. 1350/2006 af 13. september 2006 om indførelse af en midlertidig antidumpingtold på importen af visse wolframelektroder med oprindelse i Folkerepublikken Kina KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«), særlig artikel 8, artikel 9 og artikel 11, stk. 2 og 3, og ud fra følgende betragtninger: A. PROCEDURE 1. Indledning Kommissionen modtog den 4. november 2005 en klage indgivet i henhold til artikel 5 i forordning (EF) nr. 384/96 om beskyttelse mod dumpingimport fra lande, der ikke er medlemmer af De Europæiske Fællesskaber (i det følgende benævnt »grundforordningen«), af Eurometaux (i det følgende benævnt »klageren«) på vegne af en producent, der tegner sig for en væsentlig del, i dette tilfælde over 50 %, af den samlede produktion i Fællesskabet af visse wolframelektroder. Klagen indeholdt beviser for, at der fandt dumping sted i forbindelse med importen af wolframelek- troder fra Folkerepublikken Kina (i det følgende benævnt »Kina«), og der som følge heraf forvoldes væsentlig skade, hvilket blev anset for at være tilstrækkeligt til at berettige indledningen af en procedure. Proceduren blev indledt den 17. december 2005 ved offentliggørelsen af en indledningsmeddelelse i Den Europæiske Unions Tidende (2). 2. Parter, som er berørt af proceduren Kommissionen underrettede officielt klageren, den anden EF-producent, de eksporterende produ- center, importører, brugere, som den vidste var berørt af proceduren, og repræsentanter for Kina om indledningen af proceduren. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for fristen i indledningsmeddelelsen. Den klagende producent, den anden EF-producent, de eksporterende producenter, importører og en eksportørsammenslutning tilkendegav deres synspunkter. Alle parter, der anmodede herom og påviste, at der var særlige grunde til, at de burde høres, blev hørt. FT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17). () E () E UT C 322 af 17.12.2005, s. 12.